钦定古今图书集成/明伦汇编/官常典/第105卷 > 《赐皇长子淮阳郡王免恩命不允批答》
## 钦定古今图书集成/明伦汇编/官常典/第105卷 > 《赐皇长子淮阳郡王免恩命不允批答》

王珪

昔我祖宗诞受天命，厥惟艰哉，克正皇猷，丕懋乃绩，
以遗我子孙无疆之休。今朕纂厥服，惟稽古，建尔元
子于有邦。乃季秋辛亥，群公庶尹罔不祗朕言于廷，
尔乃陈德，弗及期畀于一二弟兄之贤。我闻曰：“立爱
惟亲，立敬惟长。”其敢示天下以私乎？汝惟往哉，尚迪
时命，无违！